
Bønne!  ved  Jordefærd. 


{Den,  der  i 30  Dage  ikke  har  været  paa  Kirkegaarden , læser 
følgende  Velsignelse,  naar  han  betræder  samme:) 

Lovet  være  Gud,  vor  Herre,  Verdens 
Styrer!  han,  der  har  skabt  Eder  med  Ret- 
færdighed; der  har  pleiet  og  næret  Eder  i 
Retfærdighed;  der  har  ladet  Eder  do  med 
Retfærdighed ; der  paa  Dommedag  kj ender 
Tallet  paa  Eder  Alle;  der  ifølge  sin  Retfær- 
dighed vil  kalde  Eder  til  Live  igjen.  Lovet 
være  Du,  o Herre,  som  vækker  de 
Døde  til  Liv. 

Hebraisk  Psalme  1. 

Af  Dayids  Psalmer. 

Hebraisk  Psalme  1 

Af  Davids  Psalmer. 

Mah  jokor.  

'Hvor  dyrebar,  o Herre ! er  al  din  Miskundhed, 

Til  dine  Vingers  Skygge  ty  Stevets  Børn  i Fred. 

Hos  Dig  er  Livets  Kilde,  og  fra  dit  Lys,  o Gud! 

For  os  jo  dog  her  nede  alt  Lyset  straaler  ud. 

Ved  dine  Raad  alene  Du  leder  mine  Fjed 
Og  mig  tilsidst  optager  i al  din  Herlighed. 

Hvad  skulde  jeg  vel  søge  i Himlen  uden  Dig? 

Hvad  Mere  mig  vel  ønske  endnu  paa  Jorderig? 

Retfærdig  her,  jeg  engang  dit  Aasyn  skue  skal; 

Hvi  da,  min  Sjæl,  vel  frygte  og  lide  Angstens  Kval? 
Min  hele  Lid  jeg  sætter  til  Gud,  Algodheds  Væld, 

For  mig  hans  Aasyn  lyser  til  Frelse  for  min  Sjæl. 

Mig  følger  Himlens  Naade  og  Held  paa  Livets  Vei, 

Og  hisset  Hvilen  vinker  mig  til  en  evig  Mai. 

Min  Gud,  til  dine  Telte  jeg  der  engang  skal  ty. 

Og  under  dine  skærmende  Vinger  finde  Ly! 

Din  Godhed  er  min  Tilflugt,  din  Naade  er  mit  Skjold, 
Din  Magt  kun  kan  udfrie  min  Sjæl  fra  Mørkets  Vold. 
O Herre!  Du  fra  Døden  min  Sjæl  befriet  har, 

Hag  Dødens  Nat  gryer  hisset  en  evig  Morgen  klar. 

Hebraisk  Psalme  2. 

Hebraisk  Psalme  2. 

Hadras. 

Fra  Himlens  Hvælving  nedsteg  Almagts  Smykke, 
Med  Støvets  Afkom  Aanden  sig  forbandt, 

Forenede  paa  Jorderig  de  bygge, 

I Herrens  Naade  de  en  Støtte  fandt. 

Gaaer  Jordens  Son  ad  Livets  Vei  kun  trygt, 

Han  Maalet  nærmer  sig  i Herrens  Frygt, 

Og  Aanden,  fra  det  Hoie  sendt,  sig  fryder, 

Og  med  sin  Giands  hans  Ketfærds  Handling  pryder. 

Dog  Aanden  endnu  er  nedboiet,  klager 
Ved  Mindet  om  sit  tabte  Himmerig, 

Og  sukkende  og  længselsfuldt  den  drager, 

I Herrens  Skygge  at  udhvile  sig. 

Naar  her  den  Herrens  Villie  har  fuldbragt, 

Har  boiet  Sindet  ved  det  Godes  Magt, 

Den  atter  stiger  did,  hvor  Nat  ei  kjendes, 

Men  der  er  Fred  og  Fryd,  som  aldrig  endes. 

Ja,  selv  for  Doden  Lægedom  der  gives 
I Kraft  af  Herrens  Villie  og  hans  Ord. 

»Stat  op  og  reis  Dig,  Du  skal  gjenoplives ! » 

Hans  Stemme  engang  lyder  over  Jord. 

Fra  Dødens  dybe  Søvn  bag  Gravens  Ly 
Sig  reiser  Mennesket,  faaer  Kraft  paany. 

Af  Livsens  Træ  han  nyder  i dets  Skygge, 

Og  ganger  ind  til  evigt  Liv  og  Lykke. 

Dansk  Psalme  1. 

Ak!  for  Dødens  Vindpust  falde 
Livets  skjønne  Blomster  af, 

Ei  vort  Suk  tilbagekalde 
Kan,  hvad  sank  i mørke  Grav. 


Lad  til  Gud  vort  Blik  os  vende, 
Al  vor  Lid  til  ham  jo  staaer, 
Han  vil  atter  Trøsten  sende, 
Han  har  Balsam  til  hvert  Saar. 


Opad,  sorghetyngte  Hjerte, 
Ty  til  Gud  at  søge  Trøst, 

1 den  dybe  bittre  Smerte 
Lytte  Du  til  Himlens  Røst! 


ii  Frygt  ei  det,  som  Verden  kalder 
»Død,  Forgænglighed  og  Grav, 
»Vid,  den  Sjæl,  hvis  Larve  falder, 
»Lægger  kun  sin  Støvdragt  af!» 

Saa  i Sorgen  og  i Nøden 
Herrens  Ord  i Dig  optag; 

Livet  fødes  først  i Døden, 

Efter  Natten  følger  Dag. 

Dansk  Psalme  2. 

0 Du,  som  tændte  Livets  Flamme 

1 Støvets  Bryst  og  slukker  den, 

Du  tændte  ogsaa  med  det  Samme 
Det  Haab,  som  hæver  os  igjen, 

Naar  Sorgen  dybt  os  bøied  ned: 

Paa  Tiden  følger  Evighed! 

Derfor,  hvor  tungt  din  Haand  end  rammer, 
Din  Kjærlighed  er  lige  stor, 

Og  jeg  i Ydmyghed  annammer, 

Hvad  til  mit  Gavn  mig  vederfoer, 

Om  Livets  eller  Dødens  Bud  — 

Det  kommer  fra  Algodheds  Gud! 

For  vist  jeg  veed,  at  vi  hernede, 

Hvor  vore  Dage  ere  talt, 

Til  Livet  kun  os  forberede, 

Hvortil  engang  vi  vorde  kaldt. 

Hvi  klage  da,  naar  vi  en  Stund 
Fra  vore  Elskte  skilles  kun? 

Nei  græde  vil  jeg  ei  og  klage, 

Men  se  i Tillid  op  til  Gud, 

Som  gav  og  atter  tog  tilbage 
Det  Livslys,  som  blev  slukket  ud, 

For  til  sit  Ophav  nu  hjemvendt 
Forklaret  hist  at  vorde  tændt! 

Før  Talen: 

Davids  16de  Psalme.  Vers  8— lir 

Schivisi. 

Naar  ikkun  Du,  o Eviglime, 

Bestandig  mig  for  Gie  staaer, 

Jeg  veed,  at  Alt  sig  vel  skal  føie, 
Jeg  vakler  ei,  ihvor  det  gaaer. 

Og  derfor  glæder  sig  mit  Hjerte, 

Og  henrykt  Sjælen  fryder  sig; 

Ei  frygter  jeg  for  Livets  Smerte, 

Thi  Du,  min  Gud,  bevarer  mig; 

Jeg  rolig  seer  mod  Graven  frem, 

Thi  den  ei  vorde  skal  mit  Hjem. 

Nei  — ei  skal  den,  som  Dig  tilbeder,. 
I Dodens  skumle  Nat  forgaa, 

Paa  Livets  Veie  Du  ham  leder, 

At  for  dit  Aasyn  han  kan  staa 
Og  finde  navnløs,  salig  Fred, 

Hos  Dig,  o Gud,  i Evighed. 

Efter  Talen: 

Fred  med  dit  Støv,  udløste  Sjæl  I 
De  hisset  sees,  som  her 
Hinanden  trofast  have  elsket. 

Naar  Liget  bæres  til  Graven: 

Davids  91de  Psalme. 

Joschev  b’seser. 

0 Du,  hvem  Herrens  faste  Værn  betrygger, 

Du  hviler  trygt  i Ly  af  Almagts  Skygger! 

Min  Gud,  min  Borg,  der  stedse  frelser  mig, 

Min  Gud,  til  hvem  jeg  flyer  i Livets  Farer, 

Fra  Dødens  Skræk  og  skjulte  Jægersnarer 

Skal  frelse  dig. 

Bag  sikkre  Vingers  Skjul  han  dig  forskandser, 
Hans  Trofasthed  dig  vorder  Skjold  og  Pandser  ; 

Ei  frygtsom  bæve  du  paa  skumle  Vei! 

Naar  giftig  Pil  flyer  ud  fra  Dødens  Bue, 

Naar  Pest  og  Skræk  ved  Dag  og  Nat  dig  true,. 

Du  skjælve  ei! 

Ja,  styrte  trindt  omkring  dig  Myriader, 

Du  staaer  dog  fast,  thi  Gud  dig  ei  forlader, 

Du  rolig  seer  den  frække  Spotters  Fald: 

Den  Gud,  paa  hvem  jeg  stoler,  dig  forsvar, 

Han  er  dit  Værn,  han  fjerner  Nød  og  Farer 
Bort  fra  din  Hal. 

Thi  han  befaler  Himlens  Engleskare, 

Hvor  end  Du  gaaer,  dig  stedse  at  bevare; 

Den  bærer  dig  paa  Haand,  at  ingen  Steen 
Din  Fod  skal  saare;  den  dit  Fjed  ledsager 
Blandt  Løver,  Ggler  og  de  vilde  Drager 
Foruden  Meen. 

»Han  elsker  mig»,  saa  lyder  Herrens  Stemme, 
»Han  tyer  til  mig,  han  skal  min  Hjælp  fornemme, 

1 Nødens  Time  hører  jeg  hans  Køst; 

Jeg  frelser  ham,  og  mætter  ham  med  Dage, 
Evindelig  skal  Ære  ham  ledsage 
Og  salig  Trøst!« 

Hazur  tomim. 


Skaberens  Værk  er  fuldkomment,  alle  hans  Veie  ere 
retfærdige. 

Han  er  Troskabs  Gud , uden  Omskiftelse,  hellig  og 
sanddru. 

Skaberen  er  fuldkommen  i hver  en  Gjerning. 

Hvo  tor  vel  sige  til  Ham:  hvad  gjør  Du?  Det  er 
jo  Ham,  der  hersker  paa  Jorden  som  i Himlen,  Ham,  der 
bestemmer  Dødsdagen  og  kalder  til  Livet,  Ham,  der 
sænker  i Graven  og  atter  vækker  fra  Dødens  Slummer. 

Skaberen  er  fuldkommen  i hver  en  Daad. 

Hvo  tør  vel  sige  til  Ham,  der  forjætter  og  fuld- 
byrder: hvad  har  Du  i Sinde?  O Du,  som  beviser  os 
saamegen  ufortjent  Naade,  boi  dit  Gre  til  vor  Bøn  og 
indgyd  os  ligesom  Isak,  da  han  skulde  offres,  Hengiven- 
hed i din  Villie. 

Retfærdig  i alle  sine  Veie  er  den  alfuldkomne  Skaber. 

Han  er  langmodig  og  fuld  af  Miskundhed.  Forbarm 
Dig  over  Forældre  og  Børn,  og  vær  skaansom  imod  dem : 
thi  hos  Dig,  o Herre,  er  jo  Tilgivelse  og  Barmhjertighed. 

Retfærdig  er  Du,  o Herre,  naar  Du  afsiger  Dom, 
det  være  sig  til  Døden  eller  til  Livet. 

Du,  i hvis  Haand  alle  Sjæle  ere,  Du  vil  ikke  ud- 
slette Mindet  om  os:  sku  derfor  i Naade  ned  til  os,  thi 
hos  Dig  er  Tilgivelse  og  Barmhjertighed. 

Om  Støvets  Søn  lever  eet  Aar  eller  tusinde , hvad 
nytter  det  ham,  naar  han  er  uden  Haab  om  et  evigt  Liv? 
Vær  derfor  lovet,  retfærdige  Dommer,  Du,  som  vel  lader 
Mennesket  dø  men  atter  vækker  det  til  Liv. 

Ja,  lovet  være  Du,  som  er  retfærdig  i den  tunge 
Hjemsøgelse , hvormed  Du  rammer.  Thi  med  eet  Blik 
overskuer  Du  Alt  og  gjengjælder  retfærdigt  Enhver,  naar 
Du  kræver  ham  til  Regnskab.  Derfor  skulle  Alle  tak- 
nemmelig prise  dit  Navn. 

O Gud,  vi  vide,  at  Alt,  hvad  Du  tilskikker  os,  er 
retfærdigt,  at  dit  Ord  er  trofast,  ulastelig  din  Dom,  og  at 
det  ikke  sømmer  sig  det  svage  Menneske  at  ville  udgrunde, 
efter  hvilken  Maalestok  Du  dømmer;  thi  retfærdig  er  Du, 
og  ufeilbar  din  Dom. 

Sanddru  Dommer!  Retfærdige  Dommer!  Vær  lovet 
for  din  retfærdige  og  sande  Dom. 

O Du,  i hvis  Haand  alle  Levendes  Sjæle  ere,  Du, 
som  i din  Magtfylde  haandhæver  Retfærdighed,  forbarm 
Dig  over  Resten  af  den  Hjord,  som  Du  har  ledet  og 
vogtet ! Byd  Dødens  Engel  at  standse ! 

Stor  i Raad  og  mægtig  i Daad  er  Du,  hvis  Gine 
ere  aabne  og  skue  alle  Menneskets  Veie,  for  at  betale  En- 
hver efter  hans  Gjerningers  og  Idrætters  Frugt,  at  det 
maa  blive  kundbart  for  Alverden:  Herren  er  retfærdig, 

Skaberen  kjender  ikke  til  Uret. 

Herren  gav,  Herren  tog,  Herrens  Navn  være  lovet! 

Han,  den  Barmhjertige  vil  tilgive  Synd  og  ikke 
tilintetgjøre ; han  er  af  stor  Langmodighed  og  lader  ei  sin 
Vrede  blusse  op. 

Forinden  Ligfølget  forlader  Kirkegaarden  ■ 

Kadisch. 

Lovet  og  helliget  være  Herrens  Navn  i Verden,  det 
Han  engang  vil  fornye,  Han,  som  atter  kalder  de  Døde 
til  Live,  for  at  hans  sande  Tilbedelse  i Renhed  og  Hoihed 
kan  ske  i Guds  Helligdom,  og  al  Overtro  og  Afguds- 
dyrkelse banlyses  fra  Jorden.  Hans  Rige  komme  i Eders 
Liv  og  i Eders  Dage,  o,  gid  Alle  af  Israels  Huus  maatte 
opleve  det  snart  og  om  føie  Tid.  Siger  dertil:  Amen! 

Amen ! Herrens  ophøiede  Navn  vorde  lovet  til  evig 
Tid  og  i Evighedernes  Evighed! 

Lovet,  priset,  forherliget  og  tilbedet  være  den  Aller- 
helligstes Navn,  lovet  være  Han ! som  er  ophøiet  over  al 
Pris  og  Lovsang,  der  kan  frembæres  for  ham  i denne 
Verden.  Siger  dertil:  Amen! 

Himlens  Fred  og  et  saligt  Liv  vorde  os  og  hele 
Israel  til  Del!  Siger  dertil:  Amen! 

Han,  som  stifter  Fred  i sine  høie  Himle,  Han  berede 
i sin  Barmhjertighed  ogsaa  os  og  hele  Israel  Fred!  Siger 
dertil : Amen ! 


Gud  Herren  skal  tilintetgjøre  Døden  for  evig  og 
tørre  Taarerne  af  hvert  et  Aasyn,  Han  skal  udslette  sit 
Folks  Forsmædelse  af  den  hele  Jord,  thi  Herren  har 
forjættet  det. 

